Skypumpen flåede løse genstande, som stod ved tankstationen, med sig, og to biler fik knust bagruderne. - Der kom et kæmpe tryk på taget i tankstationen. Alt fløj rundt gennem luften, siger et øjenvidne til TV2/Nord. Ingen personer kom til skade, da skypumpen ramte rastepladsen. - Det så helt vildt ud. Jeg fulgte den med øjnene fra Kinnerup på motorvejen over marken til Hjallerup, siger et andet øjenvidne til TV2/Nord. TV2/Vejret anslår, at det må have været en skypumpe, da det er yderst sjældent tornadoer opstår i Danmark.

Opsummering:
En skypumpe skabte panik mandag eftermiddag på Statoils rasteplads Hjallerup Enge.